google/wiki40b huggingface dataset:
Trullo

Trullo (mn.č. trulli; z gréckeho τροῦλλος, kupola)  je tradičný apúlsky kamenný dom s kužeľovou strechou. Tento stavebný štýl je typický pre údolie Valle d’Itria v oblasti Murgia, ležiacej v talianskej Apúlii. Trulli možno nájsť v mestách Alberobello, Locorotondo, Fasano, Cisternino, Martina Franca a Ceglie Messapica. Najstaršie zo zachovaných trullov boli postavené v 16. storočí neďaleko krasovej plošiny Murgia.
Trulli boli všeobecne budované ako obydlia alebo sýpky. Tradične sa stavali bez cementu či malty, a tým pádom nepodliehali zdaneniu. Tento štýl je rozšírený aj na okolitom vidieku, kde je väčšina polí oddelená kamennými múrmi stavanými nasucho.
Steny trullov sú vybudované v dvoch vrstvách: vnútorná, uzatvorená vrcholovým klenákom, je z vápencových balvanov, a vonkajšia, z vápencových dlaždíc, zabezpečuje, aby bola stavba vodotesná. Pôvodne bola kužeľová konštrukcia budovaná priamo na zemi, ale väčšina dochovaných stavieb je položená na obvodových múroch. Na vrcholku kužeľa trullov v Alberobelle býva normálne vežička, ktorá môže slúžiť ako dekoračný dizajn, vybraný kvôli určitej symbolike. Dodatočne môže mať samotný kužeľ symbol namaľovaný na sebe (ako to vidno na obrázku domčekov trullo z Alberobella). Takéto symboly môžu byť planetárneho charakteru, môže to byť malocchio (uhrančivé, zlé oko), kríž, srdce, hviezda, polmesiac a hviezda, alebo ešte zopár iných.
Múry sú veľmi hrubé, zabezpečujúc tak studené prostredie v horúcom počasí a chrániac proti chladu v zimnom období. Veľká väčšina trullov má pod každou kužeľovou strechou len jedinú miestnosť: viacizbový trullo má mnoho kužeľov, z ktorých každý predstavuje jednu miestnosť. Deti spávajú v prístenkoch zabudovaných v stene, vpredu s visiacimi závesmi.
O pôvode dizajnu trulla existuje veľa teórií. Jedna z najpopulárnejších hovorí, že kvôli vysokým daniam z nehnuteľností stavali ľudia z Apúlie svoje stavby z kameňov nasucho, aby ich mohli rozobrať, keď sa v oblasti vyskytovali inšpektori.
Zachované trulli sú dnes populárne u anglických a nemeckých turistov a často sú predmetom kúpy a renovácie, aby slúžili všeobecným účelom. Avšak každý, kto chce trullo reštaurovať, sa musí podriadiť mnohým predpisom, pretože trulli sú chránené zákonom o svetovom dedičstve Organizácie Spojených národov pre výchovu, vedu a kultúru (UNESCO).
Trulli možno nájsť aj v nemeckej vinárskej oblasti Rheinhessen, postavené v 18. storočí vinárskymi robotníkmi (niektorými i z Apúlie) ako chaty.
České Budějovice

Dejiny

České Budějovice boli založené ako kráľovské mesto v roku 1265. Lokáciu uskutočnil na príkaz kráľa Přemysla Otakara II. jeho rytier Hirzo. Nové mesto malo predstavovať dosiaľ chýbajúcu základňu kráľovskej moci v južných Čechách, kde mali výraznú moc rody Vitkovcov a Rožmbergovcov. Tieto dve "lokálne mocnosti" medzi sebou dlho súperili, až pokým obe nepotlačil ich spoločný nepriateľ - husiti.
Počas husitských vojen i po nich Budějovice finančne upadali, kvôli neusporiadaným pomerom v krajine, ktoré od nich odklonili obchodné cesty. V pokojnom 16. storočí sa mestu opäť darilo, najmä vďaka rozsiahlej ťažbe striebra a príjmom z varenia piva, obchodu so soľou, súknom a rybárskeho hospodárenia. Potom Budějovice znova čelili ťažkým časom za stavovského povstania, kedy sa postavili na stranu cisára a boli niekoľkokrát obliehané. Napriek tomu sa Budějoviciam podarilo zbaviť konkurencie mesta Rudolfova. V tridsiatych rokoch sa vďaka bojom v stredných a severných Čechách stali dočasným hlavným mestom, do ktorého sa presunuli niektoré dôležité úrady z Prahy. V júli 1641 prežili Budějovice veľký požiar, vyhoreli asi dve tretiny mesta.
České Budějovice zažili obliehanie vojskami saského kurfirsta Karola Albrechta počas Prvej sliezskej vojny a v roku 1742 boje medzi habsburgovskými vojskami a francúzskou armádou medzi Budějovicami a Hlubokou nad Vltavou. Počas Druhej sliezskej vojny zvádzali v okolí mesta boje rakúska a pruská armáda, pričom Prusi dočasne obsadili mesto. Mesto nadobudlo význam v roku 1785, kedy sa stalo sídlom biskupa novovzniknutej českobudějovickej diecézy.
Ďalší vzostup nastal na začiatku 20. storočia, kedy sa sem presídlila krajská správa z Písku a Tábora. Bola tiež postavená železnica a z malého deväťtisícového mesta sa postupne stalo významné centrum.
Od druhej sliezskej vojny sa boje Budějoviciam vyhýbali, po prevrate a vzniku Česko-Slovenska malo rozhodujúce slovo české obyvateľstvo. Tento stav trval až do okupácie jednotkami Wehrmachtu 15. marca 1939, kedy vrcholné posty na úradoch ovládli Nemci. Priame bojové akcie mesto postihli až na konci vojny - v marci 1945 sa stali cieľom náletov amerického letectva, ktoré spôsobili veľké straty na životoch aj majetku. V apríli nemecká posádka mesto bez boja opustila a prenechala ho sovietskym jednotkám. Po vojne bolo vysídlených asi 7500 Nemcov (približne 16% obyvateľstva).
V roku 1949 sa stali České Budějovice hlavným mestom novovzniknutého Juhočeského kraja. Od roku 2000 sú hlavným mestom nového Budějovického kraja, ktorý bol v máji 2001 premenovaný na Juhočeský kraj. V auguste 2002 bolo mesto postihnuté veľkými povodňami, Malše a Vltava zaplavili veľkú časť mesta (vrátane historického centra) a spôsobili značné škody.
John Cena

Životopis

Je druhý najstarší z piatich bratov a sám o sebe hovorí, že keď práve nezápasí, je rodinný typ. Promoval na Springfield College vo cvičebnej fyziológii a ľudskej anatómii. Na rovnakej škole bol zároveň členom školského futbalového tímu.
Vo World Wrestling Entertainment debutoval 27. júna 2002 proti olympijskému víťazovi Kurtovi Angleovi. Za osem rokov svojho pôsobenia v tejto organizácii získal deväť svetových titulov, tri tituly pre šampióna Spojených štátov a tri tituly tímovej, mimo to pozbieral nespočetné množstvo ocenení a bol trikrát vyhlásený najlepším Wrestlerom roka. V roku 2005 natočil album s názvom "You Can´t See Me", ktorý sa stal veľmi úspešným predovšetkým vo Veľkej Británii. Dôkazom toho je cez 140 000 predaných kusov za prvý týždeň.
Po veľmi úspešných rokoch vo wrestlingovom svete a vydanie úspešného rapového albumu, začal John pokukovať po filmovej brandži. V roku 2006 natočil svoj prvý film Vojak, ktorý mal premiéru v marci roku 2007. V tomto akčnom filme si zahral čerstvo prepusteného mariňáka, ktorý bojuje za záchranu svojej manželky proti klasickému "záporákovi," ktorého tu hrá Robert Patrick a stal sa vstupnou bránou do filmového sveta. Dva roky po premiére Vojaka, si John zahral opäť hlavnú rolu v snímke 12 Kol, ktorý režíroval známy režisér Renny Harlin. Táto snímka ponúka ešte viac akcie, ako vojakov, a dosiahol oveľa vrelejšieho prijatia od fanúšikov a kritikov, ako film predošlý. V roku 2009 prišiel nepochybne zatiaľ vrchol v Johnovej filmovej kariére. Tým vrcholom je film Legendary, v ktorom si John zahral po boku Danny Glover a Patricia Clarkson. Na rozdiel od klasických "akčňákov" Vojak a 12 Kol je "Legendary" športovou drámou s morálnym podtextom a je úplne odlišným typom filmov, na ktoré bol Cena zvyknutý.
Vo svojej filmovej a televíznej kariére sa ešte krátko objavil v seriáli Agentúra Jasno, bol hosťom niekoľkých "talk shows" a v roku 2005 a 2010 sa objavil aj na Teen Choice Awards.
La Harmoye

Poloha

Obec má rozlohu 17,67 km². Najvyšší bod je položený 317 m n. m. a najnižší bod 175 m n. m.

Obyvateľstvo

Počet obyvateľov obce je 425 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Mesnil-Raoult

Poloha

Obec má rozlohu 3,98 km². Najvyšší bod je položený 122 m n. m. a najnižší bod 19 m n. m.

Obyvateľstvo

Počet obyvateľov obce je 394 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Moravské zemské muzeum

Moravské zemské muzeum je druhé najväčšie (po Národním muzeu v Prahe) a druhé najstaršie (po Slezském zemském muzeu v Opave) múzeum v Česku.
Múzeum bolo založené v Brne dekrétem cisára Františka I. ako Františkovo museum dňa 29. júla v roku 1817. V súčasnej dobe sa v jeho zbierkach nachádza viac ako 6 miliónov predmetov z rôznych prírodovedných a spoločensko-vedných odborov (antropológia, archeológia praveká a stredoveká, botanika, teatrológia, entomológia, etnografia, geológia, genetika, história, mineralógia, muzikológia, paleontológia, zoológia).
Bidart

Poloha

Obec má rozlohu 12,15 km². Najvyšší bod je položený 80 m n. m. a najnižší bod 0 m n. m.

Obyvateľstvo

Počet obyvateľov obce je 6 296 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Norfolk (ostrov)

Norfolk (ang. (Territory of) Norfolk Island) je malý ostrov v Tichom oceáne nachádzajúci sa medzi Austráliou, Novým Zélandom a Novou Kaledóniou. Rozloha: 36,3 km², počet obyvateľov: 1 841 (2004). Hlavné mesto je Kingston. Politicky je to tzv. vonkajšie teritórium Austrálie.
Roku 1774 ho objavil James Cook. V rokoch 1788 – 1855 to bola britská trestanecká kolónia, roku 1856 ho osídlilo z ostrova Pitcairn niekoľko potomkov vzbúrencov z lode Bounty.
Drevená ulica (Bratislava)

História

Drevená ulica (Holzgasse, Fa utca) 
Strmá ulička Ferdinandovho Mesta spája Vysokú ulicu so Schöndorfskou (Obchodnou), respektíve so Suchým mýtom. Už v 15. storočí figuruje pod menom Holzgassl. V starom mestskom súpise sa vyskytuje pod menom Hochstrass holtzgessel, z čoho möžeme usudzovať, že menom Vysoká ulica sa neoznačovala len dnešná Vysoká, ale aj Drevená ulica. Pokial' ide o meno ulice, tušíme iba tolko, že ho dostala podl'a predavačov dreva (Holzler), ktorí sa už v stredoveku častejšie spomínajú. Od týchto predavačov však odlišujeme obchodníkov s drevom, ktorí si stavebné a nástrojové drevo dopravovali po Dunaji a takisto ho predávali v skladoch na brehu. Ked'že naše mesto bolo bohaté na lesy, ťažba a predaj dreva tu vždy hrali významnú úlohu. Známe sú lesné úseky Herrnlust a Burgerlust. Z prvého dostávali naturálne dávky dreva členovia magistrátu, z druhého mešťania. Pre mesto je drevo aj dnes významným zdrojom príjmov, pretože za rozličné drevo na kúrenie inkasuje 44 801 a za nástrojové drevo a gul'atinu 4 214 zlatých.
Slovenské národné múzeum

Dejiny

Myšlienka zriadenia národného múzea sa objavovala na Slovensku už od počiatkov národného obrodenia a vrcholila v čase vzniku Matice slovenskej. Pevnejšie organizačné a zbierkotvorné základy potrebné na jeho inštitucionalizáciu však položila až v roku 1893 Muzeálna slovenská spoločnosť, ktorá vznikla predovšetkým vďaka neúnavnému úsiliu Andreja Kmeťa, zakladateľa Slovenského národného múzea. Od vzniku Muzeálnej slovenskej spoločnosti je múzeum najdlhšie kontinuitne pôsobiacou národnou vedeckou a kultúrnou inštitúciou, ktorej aktivity nielenže suplovali aj funkcie iných celonárodných ustanovizní, ale sa tiež zúčastňovali, najmä zbierkovými fondmi, na vytváraní ďalších. Múzeum podporilo napríklad vznik národnej knižnice, národného archívu i národnej galérie a v nemalej miere prispelo k vytvoreniu celonárodnej pamiatkárskej inštitúcie a reštaurátorských dielní.
Obec (Slovensko)

Obec je základný územný samosprávny a správny celok na Slovensku (podobne aj v iných krajinách).

Charakteristika

Obec je tvorená jedným alebo viacerými sídlami. Jej územie je tvorené najmenej jedným katastrálnym územím. Združuje občanov, ktorí majú na jej území trvalý pobyt. V Európe je v súčasnosti asi 140 000 obcí.
Niektoré obce na Slovensku majú postavenie mesta.
Väčšie obce sa delia na časti obcí, v mestách nazývané mestské časti, vo vidieckych sídlach miestne časti.

Počet obcí, miest, mestských častí a vojenských obvodov

Počet obcí a mestských častí na Slovensku = 2927 (vrátane 17 mestských častí Bratislavy a 22 mestských častí Košíc).
Počet obcí bez mestských častí Bratislavy a Košíc, vrátane Bratislavy a Košíc ako celku = 2890.
Počet miest na Slovensku = 140.
Počet vojenských obvodov = 3 (Lešť, Valaškovce, Záhorie). Vojenský obvod Javorina bol k 1. januáru 2011 zrušený.

Územná samospráva

Obce majú občanmi volené obecné a mestá mestské zastupiteľstvá. Na čele obce je starosta, na čele mesta primátor.

Bratislava a Košice

Postavenie miest Bratislava a Košice je riešené samostatnými zákonmi. Obe sú rozdelené na mestské časti, ktoré si volia aj vlastné zastupiteľstvá a starostov. Zároveň však majú aj mestské zastupiteľstvo a primátora.
Jaklovce

Dejiny

V roku 1282 dostal gelnický mešťan komes Jekul za verné služby kráľovi Ladislavovi IV. do dedičnej držby rozsiahly opustený les, nachádzajúci sa smerom na východ od Gelnice. O dva roky neskôr dostal Jekul od Ladislava IV. ďalšiu darovaciu listinu na les nachádzajúci sa pod Kojšovskou hoľou v okolí Kojšovského potoka. Tieto dva majetky tvorili jadro rodového majetku nového šľachtického rodu pánov z Jakloviec, ktorého zakladateľom bol komes Jekul, syn Mikuláša.
Centrom tejto domény sa stalo miesto na sútoku Hnilca a Kojšovského potoka, kde dal Jekul ešte v 13. storočí postaviť kostol a neskôr aj mlyn na rieke Hnilec. Prvá písomná zmienka o novej dedine je 31. mája 1328 pod názvom villa sancti Anthony (dedina sv. Antona), podľa patróna miestneho kostola. Pod menom villa Jekul (Jekulova dedina) sa prvýkrát spomína v roku 1336. Meno dediny sa neskôr ustálilo v podobe villa Jekel alebo  Jekelfalva, prípadne miernych obmenách. Na rozsiahlej doméne pánov z Jakloviec vznikli v priebehu 14. storočia ďalšie dediny: Margecany, Veľký Folkmar, Kojšov a Žakarovce.
Skinheads Against Racial Prejudice

Skinheads Against Racial Prejudice (SHARP) je hnutie ostro vystupujúce proti prejavom rasizmu a nacizmu. Vzniklo v roku 1987 v New Yorku. Uznáva myšlienku Punks and Skins united. Od začiatku ich vzniku boli apolitickí. Dnes sa však medzi nimi objavujú ľavicovo zameraní jedinci. Dosť často sa mieša hlavne v stredomorských krajinách s hnutím R. A. S. H.
Belá (rieka)

Tok rieky

Belá je pokračovaním Tichého potoka, vzniká na sútoku Kôprovského potoka a Tichého potoka v nadmorskej výške 976 m n. m.. Tečie popri Podbanskom, prijíma Kamenistý potok a potok Dovalovec, Račkovú a popri dedinách Pribylina, Vavrišovo, Dovalovo a Liptovský Peter smeruje paralelne s cestou do Liptovského Hrádku, kde ústi v nadmorskej výške 629 m n. m. do Váhu v lokalite zvanej Úšusty.
Rieka sa prvýkrát spomína v listinách Bela IV. pod názvom riullum Feier Potok, čo znamená že už na konci 13. storočia mala rieka dnešný zemepisný názov. Obsahom názvu Belá je jej divý tok rozbúrenej, do biela spenenej vody.
Rieka v minulosti veľakrát zmenila tok, spravidla po každej väčšej povodni. Tečie po štrkovom náplavovom kuželi vzniknutom splavovaním hornín z pramennej oblasti. Na tomto kuželi vytvára ramená, meandre a štrkové lavice. Zmene toku rieky hovoríme aj divočenie rieky.
Za účelom využitia energetického potenciálu rieky bola za Dovalovom vybudovaná elektráreň, ktorá sa postupne zveľaďovala.
Priemerná teplota vody je 4,46 °C v letnom období je niekedy najvyššia teplota 17°C v nádrži.

Nebezpečné miesta

Na celom úseku nebezpečenstvo spadnutých stromov a možnosť ľahkého utopenia v drevenom sifóne. Za VV valce, ktoré držia. Na úseku pod Vavrišovom pozor na ostrý lomový kameň, armovacie železo a betónové bloky v koryte rieky.
Upozornenie: Belá je horský tok a podmienky sa môžu zmeniť i v priebehu dňa. Preto sa pred splavom informujte o aktuálnom stave.

Posledná veľká povodeň

Posledná veľká povodeň bola ne tejto rieke v roku 1933. Vtedy bola zaplavená oblasť od Pribyliny po Liptovský Hrádok.
Goniometria

Goniometria (z gréckeho gónia = uhol a metró = meranie) je oblasť matematiky, ktorá sa zaoberá goniometrickými funkciami ako sínus, kosínus, tangens a kotangens. Jej súčasťou je tiež trigonometria, ktorá sa venuje praktickému použitiu týchto funkcí pri riešení rôznych úloh o trojuholníkoch.

História goniometrie

Základy goniometrie položili už Egypťania a Babyloňania. Po Alexandrovej výprave do Ázie prevzali tieto vedomosti spolu s delením kruhu na 360° Gréci. Hlavným bodom záujmu babylonských a gréckych vedcov bol podoobor dnešnej goniometrie, trigonometria, zvlášť trigonometria sférická (trigonometria útvarov na guľovej ploche). Jej priekopníkom sa stal Aristarchos ze Samu, ktorý študoval vzdialenosti Slnka a Mesiaca od Zeme.
Ďalej v budovaní goniometrie pokračovali vedci z Indie a Arábie, ktorí venovali úsilie hlavne kalkulatívnym problémom a aritmetickým algoritmom. Indovia zaviedli funkcie, ktoré sa neskôr ustálili pod menami sínus a kosínus (kosínus znamenal sínus doplnku do 90°).
Dnes používané termíny pre tangens, kotangens, sekans a kosekans sa po prvýkrát objavili až počas 16. a 17. storočia v Európe. V tomto období sa utriedili poznatky a goniometrické funkcie sa začali používať pre opis periodických dejov.

Použitie goniometrie

V súčasnosti poznatky z goniometrie uplatňuje veľké množstvo oborov, hlavne astronómia, geodézia a satelitné navigačné systémy pre určovanie vzájomných pozícií dvoch bodov (táto technika sa nazýva triangulácia). Goniometriu využíva hudobná teória, akustika, optika, elektronika, biológia, štatistika, lekárska diagnostika (ultrazvuk a tomografia), chémia, kryptológia, seizmológia, oceánografia, meteorológia, fonetika, architektúra, ekonómia, kryštalografia, počítačová grafika a mnoho fyzikálnych vied.
Európsky hospodársky a sociálny výbor

Európsky hospodársky a sociálny výbor je poradným orgánom EÚ reprezentujúcim zamestnávateľov, odborové zväzy, poľnohospodárov, spotrebiteľov a ďalšie záujmové skupiny, ktoré kolektívne tvoria organizovanú občiansku spoločnosť. Predkladá ich názory a bráni ich záujmy v rokovaniach o politike s Radou, Komisiou a Európskym parlamentom. Výbor bol založený v roku 1957 na základe Rímskej zmluvy na základe snahy zjednotiť hlasy rozličných záujmových skupín pri vytváraní Spoločného trhu.
Sídlo EHSV je v Bruseli.
Mitický potok

Prameň

Pramení v juhozápadnom výbežku Strážovských vrchov, v podcelku Trenčianska vrchovina, v časti Ostrý, na juhovýchodnom svahu Čiernachova (694,8 m n. m.) v nadmorskej výške približne 400 m n. m.
Linus (pápež)

Životopis

Povráva sa, že bol rodákom z Toskánska a meno jeho otca mohlo byť Herculanus, ale ani to nie je 100% potvrdené.
Presťahoval sa do Ríma kde študoval kresťanstvo. V roku 67 bol zvolený 2.rímskym pápežom. Za jeho krátkej vlády sa vystriedalo v Ríme až 5 cisárov-Nero, Galba, Otho, Vitellius a Vespazián. Medzi najdôležitejšie udalosti jeho pontifikátu patrí aj koniec Židovskej vojny proti Rimanom. Liber Pontificatis-kniha pápežov hovorí, že bol popravený sťatím dňa 23.9. roku 79, ale nemusí to byť pravda, lebo oficiálne prvým mučeníckym pápežom bol Telesfor. Kniha pápežov sa taktiež zmienila, že jeho telo je pochované vedľa tela Svätého Petra.
Stredná priemyselná škola dopravná (Trnava, Študentská 23)

Školiace stredisko PSA Peugeot Citroën

V rámci medzinárodnej spolupráce a projektu budovania nového závodu PSA Peugeot Citroën Slovakia bola Stredná priemyselná škola dopravná vybraná ako budúce školiace pracovisko pre vyškolenie 3500 pracovníkov nového závodu v 249 profesiách v priebehu rokov 2004 až 2007. Za týmto účelom boli poskytnuté firme PSA Peugeot so súhlasom zriaďovateľa technologické priestory v rozsahu 1 100 m². Francúzska strana poskytla technické vybavenie, ktoré bude slúžiť jednak na školenie pracovníkov, ale od roku 2007 sa stane majetkom TSK Trnava a teda bude slúžiť na skvalitnenie odborného vzdelávania, najmä v odbore technika a prevádzka v doprave. Na škole je vybudované moderné školiace centrum, ktoré v budúcnosti vytvorí podstatne kvalitnejšiu vzdelávaciu základňu pre žiakov príslušného odboru.
V priebehu školského roka sa spustila prevádzka v kampuse povolaní a dňa 12. mája 2005 bola podpísaná Medzinárodná rámcová dohoda a dohoda medzi Strednou priemyselnou školou dopravnou a PSA Peugeot Citroën Trnava. Škola získala materiálové vybavenie, ktoré podstatne zlepšuje odbornú úroveň vyučovania.
Z hľadiska vybavenia odborných laboratórií najmä v oblasti elektrotechniky škola obnovuje technologickú základňu novými prístrojmi, aby bolo možné plniť náročné vzdelávacie úlohy. Plán výstavby v súlade s finančným dotáciami zriaďovateľa bol úspešne ukončený a v súčasnosti sa v plnej miere využíva. Týmto riešením Trnavský Samosprávny Kraj v Trnave vytvára dobré materiálne podmienky pre kvalitu vyučovacieho procesu na škole.
Eleonóra Kastílska (1241)

Svätá zem

Po upokojení atmosféry sa manželia na pápežskú výzvu vydali spoločne s francúzskym kráľom Ľudovítom, ktorý napriek podlomenému zdraviu túžil po šírení pravej viery prostredníctvom križiackej výpravy. Aby mohol financovať náklady spojené s výpravou, musel sa Eduard zadĺžiť u samotného Ľudovíta a požiadať parlament o pôžičku. Jeho družina vraj nebola príliš početná a tvorila asi len 1 000 vojakov. Mnohí účastníci výpravy boli Eduardovi blízki priatelia a rodinní príslušníci, vrátane jeho manželky Eleonóry. Pôvodným cieľom výpravy bolo oslobodenie pevnosti v Akko, ale Ľudovít sa odchýlil a dorazil do Tunisu, kde sa jeho vojsku podarilo dobyť Kartágo. Ďalšiemu úspechu sa postavila do cesty epidémia.
V čase príchodu anglickej výpravy v máji 1271, bol Ľudovít IX. a jeho syn Ján mŕtvy. Väčšia časť francúzskeho vojska sa vrátila späť do Francúzska, ale časť sa pridala k Eduardovi a jeho tisíckam rytierom. Princ pokračoval do Akka, aby sa pripojil k deviatej križiackej výprave. Krátko nato napadol mesto Quaqun. Roku 1272 sa Eduardovi podarilo so sultánom Bajbarsom uzavrieť desaťročné prímerie. Eleonóra počas pobytu na východe porodila dve dcéry. Pri návrate na európsky kontinent zastihla cestujúcich divoká búrka, ktorá zapríčinila stroskotanie lode. Z útrap kruciáty a stroskotania sa zotavovali na Sicílii, kde ich zastihla správa o skone kráľa Henricha.
HC LEV Poprad

Manažment klubu a vedenie spoločnosti

Športový manažment klubu tvoria športový riaditeľ Sergej Sošnikov, team manažér Jaroslav Zídek, manažér MHL Roman Višňák a asistentka športového sektoru Ivica Maďarová.
Konateľmi spoločnosti HC LEV Poprad, s. r. o. sú Roman Slavčev a Sergej Zajcev a jediným spoločníkom je HC LEV Hradec Králové, s. r. o. so sídlom v Karlových Varoch.

2010/11

V sezóne 2010/11 mal klub pôsobiť v Bobrovej divízii KHL. Svoje domáce zápasy mal hrať na Zimnom štadióne mesta Poprad. Rada riaditeľov KHL kvôli prieťahom zo strany slovenského zväzu a blížiacemu sa štartu sezóny pôsobenie HC LEV v súťaži zamietla .

2011/12

13. októbrа 2010 Slovenský zväz ľadového hokeja prijal HC LEV Poprad za svojho riadneho člena, čím sa pre HC LEV otvorila nová možnosť hrať v sezóne 2011/12 KHL.
HC LEV následne podal prihlášku do Kontinentálnej hokejovej ligy pre sezónu 2011/12. Prezident KHL Alexander Medvedev túto skutočnosť vo februári 2011 potvrdil a zároveň doplnil, že HC LEV Poprad je jediným kandidátom na rozšírenie súťaže v sezóne 2011/12. Prihlášku do ďalšej ruskej súťaže, mládežníckej MHL, podal celok Tatranskí Vlci, ktorý je mládežníckym tímom HC LEV.

Prezident KHL o účasti HC LEV

Koncom apríla 2011 prezident KHL Alexander Medvedev pre média vyhlásil, že HC LEV bude hrať Kontinentálnu hokejovú ligu v sezóne 2011/12 na 100 %. Účasť HC LEV Poprad bola napokon potvrdená v máji 2011 a klub tak bude hrávať KHL od sezóny 2011/2012.

Zmeny v hracom systéme po tragédii hráčov Jaroslavľu

Vedenie KHL schválilo zmenený rozpis zápasov. Stretnutia proti Lokomotivu Jaroslavľ boli po tragickej nehode zrušené.
Podobne ako vlani po neprijatí HC LEV do KHL, aj teraz sa po tragédii a odstúpení Lokomotivu Jaroslavľ mení systém súťaže tak, že namiesto 56 zápasov každý účastník odohrá 54 zápasov. HC LEV sa so súpermi zo svojej (Bobrovovej) divízie stretne štyrikrát (2x doma, 2x vonku), spolu to bude 20 stretnutí. Zostavajúcich 34 stretnutí odohrá so 17 súpermi z ostatných troch divízii (raz doma, raz vonku). Tento hrací systém platí pre všetkých 18 účastníkov troch šesťčlenných divízii.
Účastníci už len päťčlennej Tarasovovej divízie (bez Jaroslavľu) sa stretnú so súpermi so svojej divízie každý s každým štyrikrát (2x doma, 2x vonku) plus dve stretnutie navyše odohrá každý účastník s dvomi vyžrebovanými súpermi z tejto divízie (s jedným súperom doma, s jedným vonku). Znamená to spolu 18 stretnutí pre každého účastníka divízie. K tomu 36 stretnutí s 18 súpermi z ďalších divízii (raz doma, raz vonku), čím sa dosiahne, že účastníci tejto päťčlennej divízie odohrajú v súťaži rovnaký počet 54 stretnutí ako účastníci ďalších troch divízii(